- Hindi News
- National
- हरियाणा सरकार को नोटिस जारी 1372 अवैध ढंग से काम कर रहे स्कूलों को बंद करने की मांग
हरियाणा सरकार को नोटिस जारी 1372 अवैध ढंग से काम कर रहे स्कूलों को बंद करने की मांग
चंडीगढ़| हरियाणामें बिना किसी अनुमति के चल रहे 1372 स्कूलों को बंद कराए जाने की मांग संबंधी जनहित याचिका पर पंजाब एंड हरियाणा हाईकोर्ट ने हरियाणा सरकार को नोटिस जारी कर जवाब मांगा है। जस्टिस एसएस सारों जस्टिस दर्शन सिंह की खंडपीठ ने मामले पर 11 मई के लिए सुनवाई तय की है। वकील रंजन लखनपाल की तरफ से दाखिल याचिका में कहा गया कि हरियाणा में 1372 ऐसे स्कूल हैं जो अनधिकृत ढंग से बिना मूलभूत सुविधाओं के काम कर रहे हैं। याचिका में कहा गया कि स्कूल बिना बिल्डिंग दो या तीन कमरों में काम कर रहे हैं। इसमें भी पीने के पानी, खेल का मैदान, स्टाफ रूम, असेंबली रूम और वाशरूम तक की कोई सुविधा नहीं है। डिस्ट्रिक्ट एजूकेशन आॅफिसर्स एंड डिस्ट्रिक्ट एलीमेंट्री एजूकेशन आॅफिसर्स ने प्रत्येक जिले का सर्वे कर लगभग एक हजार ऐसे स्कूलों को बंद करने की सिफारिश की है।
tgl_Latn sot_Latn hin_Deva hin_Deva hin_Deva